
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

Ниво на конфиденциалност 0
                                                                                                                       [TLP-WHITE]
 [image: ]


ДО
Д-Р ВАЛЕНТИН ХРИСТОВ
КМЕТ НА ОБЩИНА ПЛЕВЕН 



На Ваш изх. №ТСУ-92-115-77/15.07.2026 г. 



ОТНОСНО: Инвестиционно предложение (ИП) „Кризисен център за жени и деца претърпели насилие”, УПИ II-655.304, кв.701, поземлен имот с идентификатор 56722.655.304“, гр. Плевен


УВАЖАЕМИ ГОСПОДИН ХРИСТОВ, 


Във връзка с Ваше уведомление с вх. №АО-3839/15.07.2026 г. на РИОСВ – Плевен, допълнителна информация с вх. №№АО-3839-1/15.07.2026 г., АО-3839-2/17.07.2026 г. и АО-3839-3/22.07.2026 г., за ИП „Кризисен център за жени и деца претърпели насилие”, УПИ II-655.304, кв.701, поземлен имот с идентификатор 56722.655.304“, гр. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. Съгласно предоставената информация, предвижда се изграждане на нов Кризисен център за жени и деца, пострадали от домашно насилие, като социална услуга от резидентен тип, която ще се реализира върху общински имот на територията на Община Плевен. Основната цел е създаването на сигурна, защитена и функционална среда за временно настаняване, подкрепа и възстановяване на жени и деца, преживели насилие, чрез предоставяне на комплекс от специализирани социални, психологически, здравни и консултативни услуги.
Предвижда се изграждане на съвременна социална инфраструктура с капацитет от 4 до 10 потребители, осигуряваща условия за безопасно пребиваване, индивидуална и групова терапия, социална реинтеграция и развитие на умения за самостоятелен живот. 
Сградата ще бъде проектирана в съответствие с изискванията на Закона за социалните услуги, Наредбата за качеството на социалните услуги и действащите нормативни актове в областта на устройството на територията, пожарната безопасност, достъпната архитектурна среда и енергийната ефективност. Архитектурната среда е необходимо да покрие всички функционални необходимости за нормалното протичане на адаптивен и реинтеграционен процес, поради което е предложено следното проектиране:
· Жилищна зона за потребители: Спални помещения - В спалните помещения за всеки потребител ще е обособено лично пространство; 4 стаи за самостоятелно настаняване на жена с дете - ≥ 15 кв. м ; 2 стаи за споделено настаняване (до две жени с деца) - ≥ 25 км. м -30 кв. м; Санитарни възли (най-малко 1 баня и 1 тоалетна на 4 деца), минимум 2 бани с WC; Обща дневна с кухня и трапезария – около 40 кв. м, при възможност функционално разделени; Пространство за игра/учене на деца –  ≥  20кв. м.
· Административна и терапевтична зона: Кабинет за психолог/социален работник - около 15кв. м, който да е разположен на уединено, уютно пространство за индивидуално консултация; Зала за групова терапия/обучения - около 25кв. м; Медицински кабинет; Архив и техническо помещение.
· Зона за персонала - Стая за дежурен персонал (с възможност за отдих и наблюдение) - около 15кв.м; Санитарен възел; Кухненски бокс.
· Общи и сервизни помещения: Перално помещение/сушилня - около 10 кв. м; Склад за спално бельо и консумативи - около 10кв. м; Склад за дрехи и лични вещи; Склад за храни и консумативи; Техническо помещение. 
· Вход и комуникации - Фоайе с рецепция и охрана – около 10 кв.м; Коридори и връзки между зони - около 15кв. м; Изход към двор – за игри и  почивка.
· Дворна среда: Ограден двор и контролиран достъп; Площадка за игра на деца  - от 3 до 12 г.; Място за отдих на открито (беседка, пейки)/място за тиха терапия;- Стопански двор (само за персонал или доставки); Озеленяване и осветление.
За реализацията на ИП не се налага използване на взрив. Ще се използва съществуващата пътна инфраструктура, не се предвижда изграждането на нови пътища. Обектът ще бъде присъединен към съществуващите електроснабдителна, водоснабдителна и канализационна мрежи. 
Генерираните отпадъци при изграждане и експлоатацията на Кризисния център ще се управляват съгласно изискванията на Закона за управление на отпадъците и подзаконовата нормативна уредба към него. 
Съгласно Акт №42485 от 17.01.2018 г. за публична общинска собственост, ПИ с идентификатор 56722.655.158, с площ 1 887 кв. м, е урбанизирана територия с начин на трайно ползване: обществен парк, градина, а по регулационния план на гр. Плевен – застроен урегулиран поземлен имот УПИ I, отреден за озеленяване. Съгласно публична информация от КАИС на АГКК, ПИ 56722.655.158 област Плевен, община Плевен, гр. Плевен, ж.к. „,Сторгозия", към настоящия момент е вид собственост: Общинска публична, вид територия: Урбанизирана, НТП: Обществен селищен парк, градина, площ 1 887 кв. м.
С Решение №351 от 29.08.2024 г. на Общински съвет - Плевен е разрешено изработването на проект за Подробен устройствен план – план за регулация и застрояване 56722.655.158, попадащ в УПИ I – за озеленяване, в квартал 701 по плана на гр. Плевен и одобряване на Задание за изработване на подробен устройствен план. Чрез същото решение на Общински съвет – Плевен е дадено съгласие за разделяне на ПИ 56722.655.158, попадащ в УПИ I – озеленяване, в квартал 701 по плана на гр. Плевен на два новообразувани урегулирани поземлени имоти. 
Със Заповед №РД-12-416/16.09.2024 г. на кмет на Община Плевен е разрешено да се изработи проект за изменение на действащия Подробен устройствен план – План за регулация и застрояване за ПИ 56722.655.158, попадащ в УПИ I – озеленяване в квартал 701 по плана на гр. Плевен. 
Проектът за изменение на ПУП-ПРЗ за УПИ I, кв.701 по плана на гр. Плевен предвижда в границите на УПИ I да бъдат урегулирани два имота със следните отреждания: УПИ I – за обществено обслужване и трафопост, в границите на който са обособени ПИ с проектни идентификатори 56722.655.305 и 56722.655.159 и УПИ II - за обществено обслужване, в границите на който е обособен ПИ с проектен идент. 56722.655.304 по КК на гр. Плевен. Съгласно предвижданията на ПУП-ПРЗ, новообразуваните урегулирани поземлени имоти попадат в устройствена зона Оо - Обществено обслужване със следните градоустройствени показатели: Пзаст. – 60%, Кинт. 3,0, Озел площ. 30% и максимална височина до 10 м, със свободно разположена застрояване в имота. Инвестиционното намерение за обект: „Кризисен център за жени и деца претърпели насилие” е предвидено да бъде реализирано в границите на ПИ с проектен идентификатор 56722.655.304, попадащ в границите на новообразувано УПИ II – 655.304 с отреждане за обществено обслужване, кв.701 по плана на гр. Плевен.
ИП е във връзка с одобрената дейност по КОНЦЕПЦИИ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (ИТИ) – 2, Код на процедура BG16FFPR003-2.003 Образователна устойчивост и социален интегритет за Община Ловеч и партньори, по която Община Плевен е партньор, като проектният център е в рамките на Дейност №5. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 3.6 км) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
· Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
· Трансформация на местообитания на видове, безпокойство или прогонване на видове животни, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




С уважение, 

